Normes bàsiques d'inscripció als cursos dirigits a professionals de la Secretaria de Mesures Penals, Reinserció i Atenció a la Víctima (*)
Els professionals de la Secretaria de Mesures Penals, Reinserció i Atenció a la Víctima interessats a dur a terme activitats formatives al Centre d'Estudis Jurídics i Formació Especialitzada cal que duguin a terme la inscripció.
No s'admetrà cap inscripció en suport paper.
Hi haurà un sol termini d'inscripció per a les activitats formatives del segon semestre fins al 21 de gener de 2020.
La inscripció a un curs no comporta l'admissió automàtica per part del Centre d'Estudis Jurídics i Formació Especialitzada.
A partir del 29 de gener de 2020, els professionals que hagin sol·licitat ser admesos a activitats formatives podran consultar a quina/es ho han estat a l' aplicació web.
A més, 20 dies abans de l'inici de cada curs, el CEJFE informarà el professional admès les dates i els horaris del curs.
Per a les activitats del mes de febrer, la comunicació es farà amb un termini més breu.
Totes les comunicacions es faran per correu electrònic, a l'adreça facilitada per l'alumne/a en la sol·licitud d'inscripció.
Per a l'admissió als cursos es tindrà en compte els següents criteris:
Un cop aplicats els criteris d'admissió i exhaurides les places disponibles en cada activitat, la resta d'alumnes en restaran exclosos.
L'assistència a un curs, ja sigui dins o fora de l'horari laboral, implica el compliment estricte del seu horari.
Qualsevol incompliment en aquests sentit s'haurà de justificar aportant la documentació oportuna i, si s'escau, li seran aplicats els criteris de penalització.
L'admissió a un curs per part del Centre d'Estudis Jurídics i Formació Especialitzada no implica en cap cas l'autorització d'assistència, la qual cosa és una competència de la direcció general corresponent si el curs es vol fer en hores de treball.
En cas que la persona inscrita i admesa a un curs el vulgui dur a terme dins de l'horari laboral, haurà de demanar el permís corresponent segons el model de sol·licitud d'assistència a activitats de formació habitual.
L'assistència a un curs té caràcter obligatori.
Els professionals que no estiguin en situació de servei actiu (situació d'excedència, suspensió de feina, etc), i els que estiguin de baixa mèdica (tant si és d'accident laboral com d'incapacitat temporal), no podran fer formació.
Els professionals en situació d'excedència voluntària per tenir cura dels fills o de familiar sí poden accedir a la formació amb els mateixos criteris d'admissió que la resta de professionals.
Aquelles persones que hagin estat admeses a un curs i finalment no hi puguin assistir, han de notificar-ho per correu electrònic, com a molt tard, set dies abans que s'iniciï, amb la finalitat de deixar lliure la plaça per a una altra persona interessada.
Els alumnes que no hagin assistit a un curs al qual prèviament havien estat admesos, sense haver comunicat la seva baixa amb set dies d'anticipació o sense causa documentalment justificada, seran exclosos d'activitats futures d'acord amb els criteris de penalització.
El Centre d'Estudis Jurídics i Formació Especialitzada es reserva el dret d'efectuar, per motius d'organització, tots aquells canvis que consideri oportuns en la programació de les activitats formatives, si bé es compromet a notificar-los als afectats.
Les acreditacions a què donen dret els cursos que duu a terme el Centre es concreten en dues possibilitats:
Els certificats es podran descarregar des de la extranet.
El Centre podrà realitzar tots els controls d'assistència que cregui oportuns, de forma aleatòria, per tal d'evitar incidències per part dels alumnes que puguin afectar el desenvolupament de l'activitat.
Els controls d'assistència diaris es realitzaran, preferentment, coincidint amb l'inici i final de cada sessió.
No s'obtindrà el certificat corresponent i es penalitzarà l'alumne en activitats futures quan:
No s'obtindrà el certificat corresponent quan:
El Centre facilitarà aquesta informació a la corresponent unitat directiva per tal que aquesta prengui les mesures que cregui convenients.
Atès que totes les comunicacions es faran a l'adreça de correu electrònic facilitada per l'alumne en la sol·licitud d'inscripció, és imprescindible fer constar l'adreça electrònica corporativa personal exacta ( [EMAIL] ) i no cometre cap error a l'hora de consignar-la.
Si l'adreça és incorrecta, el Centre d'Estudis no podrà fer la notificació, la qual cosa podrà comportar la pèrdua de l'admissió a l'activitat i, conseqüentment, la penalització de l'alumne en causar baixa no notificada.
(*) Aquestes normes formen part de la normativa d'inscripció que apareix reflectida en el programa de formació, i que poden ser consultades en el web del Centre d'Estudis Jurídics i Formació Especialitzada.